ปกติจะเป็นประจำเดือนวันที่ 10 กว่าๆ และวันที่ 4/12/65 มี พสพ กับแฟนแล้วสวมถุงยางแต่ไม่เสร็จ และกินยาคุมฉุกเฉินแบบ 1 เม็ดทันทีหลังจากนั้น 1 อาทิตย์มีประจำเดือนคิดว่าเป็นผลของยา และเมื่อวันที่ 8/01/2566 มี พสพ กับแฟนแบบสวมถุงแต่ไม่เสร็จ และไม่ได้กินยาคุมฉุกเฉิน วันที่ 18/01/2566 ประจำเดือนยังไม่มาคลาดเคลื่อนไป 5 วันจากกำหนดการจะท้องรึป่าวครับ และวันที่ 18/01/2566 สามารถตรวจได้เลยรึป่าวครับ ถ้าขึ้น 1 ขีดจะท้องรึป่าวครับ
สวัสดีค่ะงานยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องหลังการใช้ยาคุมฉุกเฉิน อาจมีเลือดออกผิดปกติทางช่องคลอดแบบที่ไม่ใช่รอบเดือนตามมาได้ภายใน 1-2 สัปดาห์จะหยุดได้เองหลังจากนั้นถ้าไปมีเพศสัมพันธ์ แต่ได้ใส่ถุงยางอนามัยป้องกันไว้ตลอด โอกาสตั้งครรภ์ก็มีได้น้อยมาก น้อยกว่า 1-2% น่าจะไม่มีความจำเป็นต้องใช้ยาคุมตามเข้าไปอีกตอนนี้ถ้าประจำเดือนคลาดเคลื่อนไปเกิน 35 วันแล้ว ควรยืนยันครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป